Zimbabwiërs vas oor R2 m. se heroïen | Maroela Media
Heroïen waarop beslag gelê is. Foto: Verskaf
Drie Zimbabwiërs is Dinsdagaand by die Beitbrug-grenspos in Limpopo hegtenis geneem nadat hulle glo probeer het om 'n groot hoeveelheid heroïen in die Suid-Afrika in te smokkel.
Brig. Motlafela Mojapelo, polisiewoordvoerder, het gesê die verdagtes het met 'n maatskappy se vragmotor in die land in probeer inkom.
"Polisiebeamptes en beamptes van die Suid-Afrikaanse Inkomstediens was besig met hul roetinepligte toe die vragmotor deursoek is. Die dwelms is onder die bedkompartement van die vragmotor gevind en is positief vir heroïen getoets," het Mojapelo gesê.
Die polisie het beslag gelê op 10,25 kg se heroïen met 'n geskatte straatwaarde van net meer as R2 miljoen.
Die verdagtes, onderskeidelik 32, 36 en 41 jaar oud, moet binnekort in die Musina-landdroshof verskyn op aanklagte wat verband hou met die besit en handel van dwelms.
dwelms Limpopo misdaad
Geen probleem; gee hulle dieselfde behandeling as wat Grace ontvang het. probleempie opgelos. Maar laat ek nou met 'n botteltjie shampoo op 'n vliegtuig probeer klim . . .
Hoe lank voordat hulle ook ontsnap?
Dom van hulle gee dit vir ouma grace om dit in te bring dan het jy vrywaring as dit onderskep word
Mense, as julle maar net weet hoeveel van die sake van die hof rol geskrap word… Teen die tyd wat die saak in die hof opkom het die "bewysstukke" [dwelms] lankal verdwyn vanuit polisie ""bewaring"". Tragies